text: Plaffeministeren slog til to gange  - men kun et point til Esbjerg 
  24 april 2016 kl. 05.52
  Esbjergs Ronnie Schwartz gjorde sit med to mål - men Hobro sikrede sig i overtiden 2-2. 
  Ind til da så det ellers ud til, at plaffeministeren, som Ronnie Schwartz kærligt kaldes blandt fans, ville sikre en sejr til Esbjerg med sine to mål. Men Hobro leverede forårets klart bedste kamp, og Esbjerg blev i lange perioder trykket i bund.
  Det uafgjorte resultat betyder dog alligevel, at Esbjerg rykker op  på Superligaens 10.-plads foran AGF, som søndag møder Brøndby.
  